CELEX: 62017CA0305
Language: sk
Date: 2018-12-06 00:00:00
Title: Vec C-305/17: Rozsudok Súdneho dvora (štvrtá komora) zo 6. decembra 2018 (návrh na začatie prejudiciálneho konania, ktorý podal Okresný súd Bratislava – Slovensko) – FENS spol. s r.o./Slovenská republika – Úrad pre reguláciu sieťových odvetví (Návrh na začatie prejudiciálneho konania — Voľný pohyb tovaru — Clo — Poplatky s rovnakým účinkom — Poplatok za prenos elektriny vyrobenej v tuzemsku a určenej na vývoz — Zlučiteľnosť takejto právnej úpravy so zásadou voľného pohybu tovaru)

4.2.2019   
            
            
               SK
            
            
               Úradný vestník Európskej únie
            
            
               C 44/2
            
         
      Rozsudok Súdneho dvora (štvrtá komora) zo 6. decembra 2018 (návrh na začatie prejudiciálneho konania, ktorý podal Okresný súd Bratislava – Slovensko) – FENS spol. s r.o./Slovenská republika – Úrad pre reguláciu sieťových odvetví
      (Vec C-305/17) (1)
      
      ((Návrh na začatie prejudiciálneho konania - Voľný pohyb tovaru - Clo - Poplatky s rovnakým účinkom - Poplatok za prenos elektriny vyrobenej v tuzemsku a určenej na vývoz - Zlučiteľnosť takejto právnej úpravy so zásadou voľného pohybu tovaru))
      (2019/C 44/02)
      Jazyk konania: slovenčina
      
         Vnútroštátny súd, ktorý podal návrh na začatie prejudiciálneho konania
      
      Okresný súd Bratislava
      
         Účastníci konania pred vnútroštátnym súdom
      
      
         Žalobkyňa: FENS spol. s r.o.
      
         Žalovaná: Slovenská republika – Úrad pre reguláciu sieťových odvetví
      
         Výrok rozsudku
      
      Články 28 a 30 ZFEÚ sa majú vykladať v tom zmysle, že bránia právnej úprave členského štátu, ktorá stanovuje taký peňažný poplatok, o aký ide vo veci samej, ktorý zaťažuje elektrinu vyvážanú do iného členského štátu alebo do tretej krajiny iba v prípade, že táto elektrina bola vyrobená v tuzemsku.
      
         (1)  Ú. v. EÚ C 269, 14.8.2017.